Kooperačné podujatie so zameraním na zdravotnú starostlivosť
2023-03-22 - 2023-03-24
HealthTech Summit 2023
Enterprise Europe Network vás pozýva na kooperačné podujatie so zameraním na oblasť zdravotnej starostlivosti, ktoré sa bude konať v rámci konferencie HealthTech Summit. Prihlášky do 21. marca 2023.
Dátum konania: 22.-24.03.2023
Miesto konania: online/Leuven, Belgicko
Registrácia otvorená do: 21.03.2023
Prihláška: https://healthtechsummit2023.b2match.io/signup
Web stránka podujatia: https://healthtechsummit2023.b2match.io/
Na podujatí sa stretnú národní a medzinárodní odborníci a investori pôsobiaci v oblasti medtech, biotechnológií, digitálneho zdravia a starostlivosti o pacientov s cieľom zistiť aktuálny stav a budúcnosť spoločných inovácií.
Zdravotná starostlivosť, personalizovaná medicína, prevratné inovácie, medicínske snímky či elektronické zdravotníctvo sa stali stredobodom pozornosti poskytovateľov zdravotnej starostlivosti, výskumných inštitúcií a celého zdravotnícko-technologického priemyslu, ktorých cieľom je prostredníctvom inovácií zlepšiť život pacientov.
V kombinácii s neustále rastúcimi biologickými poznatkami a technologickými revolúciami vedú inovácie k prevratným aplikáciám, ktoré urýchľujú a menia systém zdravotnej starostlivosti. Na to, aby sa dosiahol čo najväčší vplyv, je však potrebné zabezpečiť spoluprácu medzi poskytovateľmi a pacientmi.
Organizácia podujatia:

22.3.-24.3.2023 – B2B online stretnutia, onsite stretnutia/aj hybridné stretnutia

Účasť na podujatí je bezplatná, ale registrácia a aktivácia profilu s vyplneným marketplace sú povinné.
Pri vypĺňaní prihlášky si v časti „Settings“ v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk

Finančné zdroje pre startupy a cash-flow
2023-03-22 14:00 - 16:00 (Europe/Bratislava) | UVP TECHNICOM a online, Němcovej 5, Košice, Slovakia (Slovak Republic)
Odkiaľ nabrať zdroje financovania pre startupy? Aké sú možnosti a príležitosti? Kde ich hľadať?

Lenka Hlinková motivuje najmä dievčatá a ženy k práci s technológiami. Je autorkou prvej slovenskej motivačno-náučnej knihy Ženský algoritmus, v ktorej vyvracia predsudok, že ženy a technológie k sebe nepatria. Po 12 rokov práce v IT na Slovensku a v Anglicku založila spoločnosť Algoritmus, o rok neskôr občianske združenie pomenované po knihe, v ktorých spolu s tímom pomáhajú najmä ženám získať svoje miesto v oblasti informačných technológií a v manažmente. Štvrtý rok pravidelne prednáša ako Google Certified Trainer. Momentálne spolupracuje aj so Slovenskou inovačnou a energetickou agentúrou ako členka externej pracovnej skupiny pre IKT – programovanie a ako externá expertka pre rodovú rovnosť na Ministerstve práce, sociálnych vecí a rodiny.

New Quality Standards for IP Management
2023-03-22 15:00 - 16:30 | Online
Odborní rečníci budú diskutovať o nových štandardoch kvality, ktoré majú pomôcť organizáciám zabezpečiť, aby svoje portfólio duševného vlastníctva spravovali efektívne.

Kooperačné podujatie v rámci veľtrhu InnoElectro 2023
2023-03-27 - 2023-03-31 | Online
Nadviažte nové obchodné kontakty z rôznych krajín na jednom mieste! Zúčastnite sa kooperačného podujatia organizovaného v rámci veľtrhu InnoElectro 2023 so zameraním na oblasť elektronického priemyslu, ktoré sa bude konať v neďalekej Budapešti. Pokiaľ vám nevyhovuje cestovanie, využite príležitosť zúčastniť sa online. Prihlášky do 30. marca 2023.
Dátum konania: 27.-31.03.2023Miesto konania: online/Budapešť, MaďarskoRegistrácia otvorená do: 30.03.2023Prihláška: https://innoelectro-2023-expo.b2match.io/signupWeb stránka podujatia: https://innoelectro-2023-expo.b2match.io/
InnoElectro je významným regionálnym technologickým podujatím nielen pre korporáty a malé a stredné podniky. Veľtrh ponúka etablované obchodné a odborné fórum pre každú spoločnosť, ktorá sa zaoberá tvorbou a výrobou riešení na báze elektroniky, či už ide o dizajnérske domy, výskumné centrá, výrobcov, predajcov, distribútorov, školiace strediská alebo akýkoľvek iný druh inštitúcie či organizácie.
Zameranie podujatia:

Elektronické komponenty
Výrobné zariadenia a materiály
Internet vecí, 5G
Robotika
Zdravotnícka elektronika
Vesmírne technológie
Bezpečnosť a umelá inteligencia

Zverejnite a prezentujte svoje produkty, projekty, služby alebo obchodné potreby! Naplánujte si 20 minútové stretnutia vopred a získajte tak nových partnerov časovo a nákladovo efektívnym spôsobom.
Registrácia je bezplatná, či už sa zúčastnite kooperačného podujatia online alebo priamo v Budapešti.
Pri vypĺňaní prihlášky si v časti „Settings“ v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk

Outfit, infit a komunikácia
2023-03-28 14:00 - 16:00 | UVP TECHNICOM a online, Němcovej 5, Košice, Slovakia (Slovak Republic)
Ako sa správne obliekať a správať, aby som vytvoril správny prvý dojem aby som zvýšil svoju úspešnosť na obchodných stretnutiach
Lektor: Mgr. Jana Marinková, MBA, František Šoltýs

Obchodné stretnutia v oblasti železničného priemyslu
2023-03-29 - 2023-03-30
Railways Brokerage Event – SIFER B2B Meetings 2023

Sieť Enterprise Europe Network v spolupráci s klastrom pre konkurencieschopnosť i-Trans vás pozýva na kooperačné podujatie so zameraním na železničný priemysel, ktoré sa uskutoční v rámci medzinárodnej výstavy železničnej techniky SIFER 2023. Prihlášky do 22. marca 2023.

Dátum konania: 29.3.2023 – 30.3.2023 Miesto konania: Lille, Francúzsko/onlineRegistrácia otvorená do: 22.3.2023Prihláška: https://sifer-b2b-meetings-2023-international.b2match.io/signupWeb stránka podujatia: https://sifer-b2b-meetings-2023-international.b2match.io

Podujatie bude organizované v hybridnom režime. Účasť je bezplatná. Pokiaľ máte záujem o stretnutia v mieste podujatia, je potrebné zaregistrovať sa na výstavu SIFER 2023. Registráciu tu.

Hlavné témy podujatia:

Železničné koľajové vozidlá – najnovšie poznatky v oblasti konštrukcie a systémov železničných vozidiel
Infraštruktúra – inovácie v oblasti technológií železničnej infraštruktúry
Technológia osobnej dopravy – uspokojovanie potrieb cestujúcich
Interiér železničných vozidiel – splnenie očakávaní cestujúcich

Pre koho je podujatie určené:

Malé a stredné podniky a nadnárodné spoločnosti
Inštitucionálni a súkromní nákupcovia
Výskumné centrá a laboratóriá
Investori

Využite šancu nájsť nových obchodných partnerov, nadviazať novú spoluprácu, posilniť súčasné obchodné vzťahy či získať informácie o trendoch a inováciách na trhu v oblasti železničného priemyslu.

Pri vypĺňaní prihlášky si v časti „Settings“ v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.

Kontakt: Enterprise Europe Network pri UVP TECHNICOM, e-mail: een@uvptechnicom.sk

Kooperačné podujatie v rámci Clusters Meet Regions v Košiciach
2023-03-29 - 2023-03-30 | Online
Dovážate tovary z Ukrajiny? Vyvážate tovary na Ukrajinu? Realizujete logistiku pre firmy, ktoré tak robia? Spolupracujete s ukrajinskými firmami? Viete ako podnikať a obchodovať s Ukrainou? Viete kde nájsť nové obchodné kontakty? EÚ patrí k najväčším obchodným partnerom Ukrainy! Máte záujem stať sa ním aj vy?
S potešením vám predstavujeme jedinečnú príležitosť ako stretnúť obchodných partnerov, ktorí spolupracujú alebo majú záujem spolupracovať s organizáciami na pôde Ukrajiny. Už koncom marca bude podujatie Clusters Meet Regions v Košiciach vítať zástupcov klastrov a rôznych organizácií, ktorí na pripravovanom kooperačnom podujatí budú mať príležitosť vzájomne komunikovať možné budúce spolupráce.
Dátum konania: 29. -30.03.2023Miesto konania: Košice/onlineRegistrácia otvorená do: 28.03.2023Prihláška: https://kosice-matchmaking-event-in-framework.b2match.io/signupWeb stránka podujatia: https://kosice-matchmaking-event-in-framework.b2match.io/
Počas podujatia sa očakáva účasť viac ako 200 zástupcov klastrov a spoločností z EÚ a Ukrajiny, zástupcov národných a regionálnych verejných orgánov, organizácií na podporu podnikania zo Slovenska a iných regiónov EÚ, výskumníkov, finančných sprostredkovateľov, inovačných agentúr, priemyselných združení, investorov a ďalších relevantných aktérov.
Cieľom tohto podujatia je zlepšiť diverzifikáciu trhov a dodávateľov pre spoločnosti z EÚ a Ukrajiny a pretvoriť priemyselné hodnotové reťazce. V posledných týždňoch bilaterálne výmeny medzi klastrami na Ukrajine a v EÚ ukázali obchodné príležitosti pre obe strany, napr. v sektoroch agropotravinárstva, stavebníctva, pokročilej výroby, automobilového priemyslu, textilu, zdravotníctva, energetiky, obrany, surovín a sociálnej ekonomiky. Klastre sú integrátormi a sprostredkovateľmi tejto spolupráce. Podujatie by malo poskytnúť základ na vytvorenie odolných cezhraničných sietí vytvorených na podporu výmeny informácií a zdrojov medzi rôznymi zainteresovanými stranami zapojenými do klastrov. Bude tiež podporovať cezhraničné uznávanie, ktoré pomáha podporovať ducha spolupráce a porozumenia medzi zainteresovanými stranami.
Pre koho je podujatie určené?
Na kooperačnom podujatí sa stretnú klastrové organizácie, organizácie pre podporu podnikania, spoločnosti, investori z EÚ (a z krajín mimo EÚ COSME/SMP), krajín Európskeho hospodárskeho priestoru (EHP) a krajín Európskej susedskej politiky (ESP) – s výnimkou Bieloruska (nemôže sa zúčastniť).
Kooperačné podujatie bude organizované hybridnou formou. Viac informácií nájdete na stránke podujatia Clusters Meet Regions.
Účasť na podujatí je bezplatná, ale registrácia a aktivácia profilu sú povinné.
Dôležité!: Pre registráciu na podujatie je potrebné použiť firemnú e-mailovú adresu (nie súkromnú na gmail.com ani podobnom).
Pri vypĺňaní prihlášky si v časti „Settings“ v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kooperačnému podujatiu Clusters Meet Regions and matchmaking event bude predchádzať webinár o možnostiach obchodného partnerstva medzi EÚ a Ukrainou, ktorý sa uskutoční 28. marca 2023. Viac informácií TU.
Kontakt: Enterprise Europe Network pri UVP TECHNICOM, e-mail: een@uvptechnicom.sk

Biznis fórum
2023-03-29 14:00 - 17:00, 2023-04-26 14:00 - 16:00 | UVP TECHNICOM a online, Němcovej 5, Košice, Slovakia (Slovak Republic)

Startup Connect
2023-03-29 16:00 - 18:00 | UVP TECHNICOM, Boženy Němcovej 5, Košice, Slovakia (Slovak Republic)

Tímová súťaž študentov stredných škôl
2023-03-30 | UVP TECHNICOM, Boženy Němcovej 5, Košice, Slovakia (Slovak Republic)
Dňa 30.3.2023 prebehne v priestoroch Univerzitného vedeckého parku TECHNICOM Technickej univerzity v Košiciach finále súťaže pre partnerské stredné odborné školy spoločnosti Východoslovenská distribučná, a.s.
Už 16. ročník súťaže má tému Alternatívne zásobovanie lokálnych odberných miest a študenti vyšších ročníkov elektrotechnických škôl z východného Slovenska na ňom odprezentujú svoje projekty a modely, ktoré vytvorili v 2-3 členných tímoch. Komisia zložená zo zástupcov VSD, a.s a TUKE bude hodnotiť technickú komplexnosť a ideovú originalitu projektu, využiteľnosť v praxi a vo výučbe a funkčnosť a dizajn aplikácie/modelu.

Are Really ChatBOTS Bringing AI REVOLUTION or NOT ?
2023-04-03 15:30 | Online
Vzostup technológie chatbotov upútal v posledných mesiacoch pozornosť spoločnosti a poukázal na možnosti umelej inteligencie. V našej panelovej diskusii vystúpia odborníci, ktorí sa podelia o svoje názory a vízie o úlohe multimodálnych chatbotov pri zlepšovaní ľudských interakcií.

Technology & Business Cooperation Days 2023
2023-04-04 - 2023-04-06, 2023-04-17 - 2023-04-20
Pozývame vás na kooperačné podujatie Technology & Business Cooperation Days 2023, ktoré bude súčasťou globálneho technologického veľtrhu HANNOVER MESSE 2023. Prihlášky do 31.3.2023.
Dátum konania:

17. – 20.4.2023 – osobné stretnutia
4. – 6.4.2023 – on-line stretnutia

Miesto konania: Hannover, Nemecko/on-lineRegistrácia otvorená do: 31.3.2023Prihláška: https://technology-business-cooperation-days-2023.b2match.io/signupWeb stránka podujatia: https://technology-business-cooperation-days-2023.b2match.io/
Organizácia podujatia:

17. – 20. apríl 2023 – fyzické stretnutia v Hannover, Nemecko
4. – 6. apríl 2023 on-line stretnutia

Vystavovateľom je umožnené realizovať svoje stretnutia priamo vo svojich výstavných priestoroch.
Zameranie podujatia:

Riešenia Industry 4.0 a Smart Factory
Výrobné technológie efektívne využívajúce zdroje a energiu
Udržateľná energia a mobilita
Meracie nástroje

Národná expozícia slovenských firiem
Malé a stredné podniky registrované mimo Bratislavského kraja sa môžu uchádzať o účasť na výstave HANNOVER MESSE 2023 v rámci národnej expozície slovenských firiem. Spoločná expozícia a registrácia firiem sú zabezpečené prostredníctvom štátnej agentúry SARIO, pričom agentúra uhradza náklady na vybudovanie spoločnej expozície (prenájom plochy, výstavbu stánku a technické pripojenia), povinný registračný poplatok výstavisku za každého vystavovateľa, základný zápis do katalógu vystavovateľov, ktorý vydáva zahraničný organizátor, výrobu a zápis do vystavovateľského katalógu zúčastnených slovenských spoločností a organizáciu a účasť na Slovenskom národnom dni. Zúčastnené slovenské spoločnosti si individuálne hradia náklady na svojich vyslaných zástupcov (cestovné, stravné, ubytovanie) a náklady súvisiace s nadštandardnými požiadavkami.
V závislosti od veľkosti prenajatej plochy je účasť na spoločnej expozícii limitovaná na maximálne 8 slovenských spoluvystavovateľov, z uvedeného dôvodu, okrem splnenia podmienok účasti v Schéme na podporu MSP v SR, rozhoduje o účasti dátum a čas riadne vyplnenej a prijatej registrácie vystavovateľa. Prezentačný priestor pre jedného vystavovateľa je cca. do 10 m2. Prioritu zaradenia do spoločnej expozície majú výrobné spoločnosti, ktorých podnikateľská činnosť je spätá so zameraním veľtrhu.
V prípade záujmu o účasť v spoločnej expozícii na veľtrhu Hannover Messe 2023, vyplňte registračný formulár spolu so všetkými požadovanými náležitosťami a prílohami najneskôr do 31. januára 2023. Registračný formulár
Registrácia a účasť na kooperačnom podujatí je bezplatná.
Pri vypĺňaní prihlášky si v časti „Settings“ v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk

Finančný trh
2023-04-04 14:00 - 16:00 | UVP TECHNICOM a online, Němcovej 5, Košice, Slovakia (Slovak Republic)
Ako využiť finančný trh vo svoj prospech a prospech mojej firmy

Finančný trh

využívam finančný trh , alebo využíva finančný trh mňa?
načo všetko mám nárok?
ako využiť dnešnú situáciu vo svete pre svoj budúci prospech?

Lektor: Martin Mochnacký

Kooperačné podujatie v oblasti kybernetickej bezpečnosti
2023-04-05 - 2023-04-07
International Cybersecurity Forum (FIC)

Enterprise Europe Network vás pozýva na kooperačné podujatie so zameraním na oblasť kybernetickej bezpečnosti s názvom International Cybersecurity Forum (FIC), ktoré bude prebiehať hybridným spôsobom.
Dátum konania:

pre on – site účasť: 5. – 7. 4. 2023
pre on – line účasť : 3. – 4. 5. 2023

Miesto konania: Lille, FrancúzskoRegistrácia otvorená do:

pre on – site účasť do: 29. 3. 2023
pre on – line účasť do: 4. 5. 2023

Prihláška: https://fic-2023-international-cybersecurity-forum.b2match.io/signupWeb stránka podujatia: https://fic-2023-international-cybersecurity-forum.b2match.io/
FIC je popredným európskym podujatím v oblasti kybernetickej bezpečnosti, na ktorom sa zúčastňuje viac ako 500 vystavovateľov ako aj široká škála odborníkov a predstaviteľov bezpečnostnej komunity.
Podujatie je zamerané na:

OBCHODNÝ VEĽTRH – nákupcov a dodávateľov riešení v oblasti kybernetickej bezpečnosti, ktorý poskytuje priestor na stretnutia a nadviazania kontaktov
FÓRUM – s cieľom podpory a výmeny skúseností medzi európskym ekosystémom kybernetickej bezpečnosti.

Hlavnou myšlienkou podujatia v roku 2023 je ,, Dôverujeme Cloudu“ ?

Enterprise Europe Network organizuje počas veľtrhu FIC 2023 sprostredkovateľské podujatie, na ktorom sa stretávajú spoločnosti z veľkého počtu európskych krajín. Ide o jedinečnú príležitosť na získanie nových obchodných kontaktov a kontraktov. Stretnutia sa uskutočnia vo vyhradenom priestore a budú dohodnuté vopred prostredníctvom tejto webovej stránky.

Okrem sprostredkovateľského podujatia organizujú počas FIC 2023 v Lille siete Enterprise Europe Network a Business France-Team France Export špeciálne B2B stretnutia medzi zahraničnými nákupcami a francúzskymi kľúčovými hráčmi, ktorí sa špecializujú na kybernetickú bezpečnosť. Francúzsko je vedúcou krajinou s významným počtom spoločností špecializujúcich sa na kybernetickú bezpečnosť.
Podujatie je určené pre:

Malé a stredné podniky a nadnárodné spoločnosti
Inštitucionálni a súkromní kupujúci
Výskumné centrá a laboratóriá
Investori

Témy podujatia:

IoT/ Kybernetická bezpečnosť priemyselných systémov
Zabezpečenie cloudu / bezpečný cloud
Bezpečnosť údajov a hardvéru
Boj proti počítačovej kriminalite
Detekcia úniku údajov
Bezpečnosť malých a stredných podnikov
Inteligentné a bezpečné mesto

Účasť na podujatí je bezplatná, ale registrácia a aktivácia profilu sú povinné.
Pri vypĺňaní prihlášky si v časti „Settings“ v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, email: een@uvptechnicom.sk

Biznis model Canvas – praktické riešenie
2023-04-05 14:00 - 16:00 | UVP TECHNICOM a online, Němcovej 5, Košice, Slovakia (Slovak Republic)
Cieľom workshopu je vytvoriť biznis model CANVAS pre konkrétny startup. Naposledy sme sa naučili čo to CANVAS je a ako by mal vyzerať, tentokrát ho budeme na workshope reálne tvoriť.

Lektor: Luboš Kolesár je biznis kouč UVP Technicom, zakladateľ, majiteľ a CEO troch firiem. Je dlhoročným členom generálnej rady Združenia mladých podnikateľov Slovenska a angažuje sa v otázkach podpory podnikania na Slovensku.

Na čo nesmieme zabudnúť pri budovaní svojej značky
2023-04-12 14:00 - 16:00 | Online
Význam ochrany grafických prvkov corporate identity – logo a dizajn

Budujete si svoju značku? Viete si ochrániť svoje logo, dizajn a iné grafické prvky corporate identity? Na podujatí sa dozviete, ako to urobiť čo najefektívnejšie.

význam ochrany grafických prvkov corporate identity pri budovaní značky
logo firmy alebo produktu
dizajn výrobkov a ich obalov
stratégia ochrany na národnej a medzinárodnej úrovni

Týždeň automobilového priemyslu 2023
2023-04-18 - 2023-04-19
Obchodné stretnutia počas Automotive week 2023

Pozývame vás na inšpiratívne plenárne zasadnutia, informatívne workshopy, množstvo inovatívnych automobilových ukážok a cielené stretnutia, ktoré budú súčasťou Automotive week 2023. Získajte prehľad o najnovšom európskom vývoji v oblasti mobility, ktorá má byť inteligentnejšia, bezpečnejšia a udržateľná. Prihlášky do 19. apríla 2023.

Dátum konania: 18.-19.4.2023Miesto konania: Helmond, HolandskoRegistrácia otvorená do: 19.4.2023Prihláška: https://automotive-week-2023.b2match.io/signupWeb stránka podujatia: https://automotive-week-2023.b2match.io/home

Prečo sa zúčastniť

Ako nákupca máte príležitosť nájsť kvalifikovaných európskych dodávateľov počas efektívnych individuálnych stretnutí
Ako manažér odbytu máte možnosť nájsť nových zákazníkov
Ako produktový vývojár máte priestor diskutovať o nových technológiách a inovatívnych riešeniach s potenciálnymi partneri

Ako funguje B2B Matchmaking? Ako postupovať?

Zaregistrujte sa online a zverejnite svoj návrh spolupráce – vytvorte si profil a vyplňte marketplace.
Prezrite si zoznam zaregistrovaných účastníkov a rezervujte si stretnutia s účastníkmi, ktorí vás zaujímajú.
Pred podujatím dostanete svoj osobný individuálny plán stretnutí.

Pri vypĺňaní prihlášky si v časti „Settings“ v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.

Kontakt: Enterprise Europe Network pri UVP TECHNICOM, e-mail: een@uvptechnicom.sk

Obchodné stretnutia so zameraním na IT v zdravotníctve
2023-04-18 - 2023-04-28 | Berlín, Berlin, Germany
DMEA Business Meetings 2023

Využite príležitosť stretnúť potenciálnych partnerov pre nové obchodné a výskumno-vývojové projekty počas kooperačného podujatia DMEA Business Meetings, ktoré sa uskutoční 18.-28. apríla 2023 hybridnou formou. Prihlášky do 26. apríla 2023.
Dátum konania: 18.-28.4.2023Miesto konania: Berlín, Nemecko/onlineRegistrácia otvorená do: 26.4.2023Prihláška: https://dmea2023.b2match.io/signupWeb stránka podujatia: https://dmea2023.b2match.io/page-1091
Zástupcovia spoločností, univerzít a výskumných ústavov, ktorí ponúkajú alebo požadujú inovatívne riešenia, hľadajú nové obchodné či projektové partnerstvá budú mať skvelú príležitosť prediskutovať svoje nápady tvárou v tvár s medzinárodnými odborníkmi na vopred dohodnutých 20 minútových stretnutiach.
Využite príležitosť zviditeľniť svoju organizáciu alebo podnik! Vytvorte profil svojej organizácie na tejto stránke a nájdite nových partnerov pre medzinárodnú spoluprácu v oblasti výskumu, technológií a inovácií. Nadviažte cezhraničné kontakty a získajte najnovšie informácie o trendoch a inováciách.
Účasť na matchmakingu je bezplatná, ale registrácia povinná.
Na získanie bezplatnej jednodňovej vstupenky na obchodné stretnutia DMEA je potrebné absolvovať minimálne 2 potvrdené stretnutia. Elektronický kód dostanete niekoľko dní pred podujatím.
Zameranie podujatia:

IT riešenia pre lekárske ordinácie, laboratóriá a rádiografy
Softvér pre nemocnice, rehabilitačné kliniky a opatrovateľské domy
Hardvér a IT infraštruktúra
Komunikačné riešenia
Riešenia pre telemedicínu
Zdravotnícka technika (zodpovedá IT)

Organizácia podujatia:

1.3-26.4.2023 – registrácia
26.4.2023 – onsite stretnutia
18.-28.4.2023 – online stretnutia

Pri vypĺňaní prihlášky si v časti „Settings“ v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk

Webinár: Kam smeruje robotika?
2023-04-18 14:00 | Online
Inovačný hub Digitalizácia so sídlom na Technickej univerzite v Košiciach organizuje dňa 18. apríla o 14:00 SEČ webinár s názvom Kam smeruje robotika? Nenechajte si ujsť vystúpenia odborníkov Begoña C. Arrue (Univerzita v Seville), Fulvio Mastrogiovanni (Univerzita v Janove) a Ladislav Vargovčík (Technická univerzita v Košiciach). Moderátorom tohto webinára bude Miroslav Janák (Technická univerzita v Košiciach).
Podujatie je súčasťou série webinárov organizovaných inovačnými hubmi aliancie Ulysseus v rámci projektu COMPASS.
Prečo sa zúčastniť?
Na tomto webinári sa účastníci dozvedia najnovšie informácie o širokom spektre využitia robotov a humanoidov v priemysle a iných oblastiach, ako je zdravotníctvo, blahobyt, doprava a podobne, s podčiarknutím možných scenárov, v ktorých sa oblasť robotiky rozvinie v blízkej budúcnosti.
Táto aktivita je určená pre akademických pracovníkov, výskumníkov, učiteľov a študentov, ale aj pre priemyselný sektor, pracujúci v oblasti IT, digitalizácie a AI, výroby, UAV či civilnej obrany.
Registrácia
Na podujatie je možné registrovať sa prostredníctvom registračného formulára uvedeného na webovej stránke Ulysseus.
Na konci webinára bude účastníkom poskytnutý odkaz na vyžiadanie certifikátu o účasti na webinári.
Ďalšie so série webinárov inovačných hubov aliancie Ulysseus sú v príprave. Sledujte webstránku www.ulysseus.eu.
Posledný webinár inovačných hubov

O aliancii Ulysseus
Aliancia Ulysseus je jednou zo 41 aliancií európskych univerzít, ktoré Európska komisia vybrala za svoje univerzity budúcnosti. Ulysseus chce vytvoriť medzinárodnú, svetu otvorenú univerzitu zameranú na potreby jednotlivca a podporu podnikateľského prostredia, ktorá bude formovať budúcnosť Európy. Zároveň chce modernizovať a otvoriť zapojené univerzity (vytvorením dlhotrvajúceho teritoriálneho a digitálneho inovačného ekosystému aliancie Ulysseus), znížiť rozdiely v kompetenciách (kombináciou inovatívneho učenia a vzdelávacích aktivít), podporovať model univerzity otvorenej svetu (kombináciou fyzických a virtuálnych mobilít študentov, učiteľov a výskumníkov), prispieť k rozvoju regiónov (flexibilnými európskymi spoločnými programami zameranými na študentov a prepojených s výskumnými aktivitami) a posilniť znalosti a praktizovanie európskych hodnôt.
Členmi aliancie sú Univerzita v  Seville (Španielsko, koordinátor aliancie), Univerzita v Janove (Taliansko), Univerzita Côte d’Azur (Francúzsko), Technická univerzita v Košiciach, MCI | Podnikateľská škola (Rakúsko) a Univerzita aplikovaných vied Haaga-Helia (Fínsko), ktoré spolu zahŕňajú vyše 160 tis. študentov, 8 500 akademických a výskumných zamestnancov a vyše 1000 výskumných tímov.
Ďalšie informácie o aliancii Ulysseus: www.ulysseus.eu

Účtovníctvo
2023-04-18 14:00 - 16:00 | UVP TECHNICOM, Boženy Němcovej 5, Košice, Slovakia (Slovak Republic)
Cieľ workshopu: Informovať o základných povinnostiach pri začatí podnikania
Lektor: Jana Marinková

Getting Things Dones
2023-04-19 13:00 - 16:00 | Online
Getting things done (GTD) – „Mať všetko hotové“ je svetoznáma metóda vytvorená Davidom Allenom na základe jeho dlhoročných skúsenosti s rozvojom osobnej a organizačnej produktivity. Princípy GTD predstavujú komplexný prístup k riadeniu života, pracovného ako aj súkromného. Je to umenie pracovať a žiť produktívne a bez stresu.
Účinnosť GTD spočíva vo vytvorení a používaní kompletného a aktuálneho zoznamu všetkých svojich záväzkov, ktorý odbremení Vašu myseľ a tá je potom schopná sa jasne sústrediť, zobraziť svet z optimálnych uhlov a vykonávať dôveryhodné voľby o tom, čo v danom okamihu robiť (a nerobiť).
Schopnosť byť produktívny podľa GTD znamená schopnosť optimálne reagovať na prichádzajúce vstupy a byť plne sústredený na prítomný okamih.
GTD v rámci svojho prístupu zahŕňa:

zachytenie čohokoľvek a všetkého, čo má Vašu pozornosť do dôveryhodného systému,
zatriedenie vykonateľných záležitostí do výstupov a konkrétnych ďalších krokov,
zorganizovanie pripomienok a informácií efektívnym spôsobom, do vhodných kategórií, podľa toho, ako a kedy k nim potrebujete pristupovať,
udržiavanie aktuálnosti a nadhľadu pravidelným revidovaním šiestich horizontov svojich záväzkov (zámery, vízie, ciele, oblasti zamerania a zodpovednosti, projekty a ďalšie kroky),
optimálne zapojenie – výber a realizácia aktivity, ktorá je v zmysle definovaných rozhodovacích kritérií v danom okamihu tá najdôležitejšia.

Súčasťou workshopu budú aj praktické cvičenia, ktoré účastníci môžu okamžite aplikovať do svojho života – pracovného ako aj súkromného.

Lektor Marek Kogan je certifikovaný GTD tréner a vedie spoločnosť Productivity Partners, ktorá je výhradným poskytovateľom certifikovaných tréningov a konzultácii v metodológii GTD pre Slovenskú a Českú republiku. S metódou GTD sa prvýkrát stretol pred viac ako 10 rokmi, keď pracoval ako manažér útvaru akvizícií korporátnych zákazníkov v spoločnosti T-Mobile. Hľadal vtedy cestu ako byť čo najproduktívnejší bez zbytočného stresu, dosahovať želané výsledky, a zároveň si zachovať čistú myseľ, jasnosť a strategický nadhľad. Odvtedy sa GTD stalo neoddeliteľnou súčasťou jeho dní a pomáha mu s väčšou ľahkosťou zvládať každodenné výzvy pracovného aj súkromného života.

AI Act - Budúcnosť umelej inteligencie v Európe
2023-04-19 14:00 - 15:30 | Online
Artificial Intelligence Act Budúcnosť umelej inteligencie v Európe – s čím ideme do poslednej fázy vyjednávaní?

ITAPA Digital Talk je bezplatná online diskusia na platforme ZOOM. Prihláste sa a diskutujte o novom nariadení – Artificial Intelligence Act:

Ako môže nariadenie EÚ o umelej inteligencii zabezpečiť, že dokážeme využiť transformačné príležitosti tejto technológie a zároveň chrániť základné práva občanov?
Ako môžu regulačné orgány vyvinúť prístup, ktorý je technicky uskutočniteľný a špecifický pre konkrétny prípad použitia, a zároveň zabezpečiť, aby Európa nezaostávala za ostatnými časťami sveta, pokiaľ ide o inovácie a výskum AI?
Ako zabezpečiť, aby bola Európa na tomto poli konkurencieschopná s USA a Čínou?
Je ambícia Európy regulovať využívanie umelej inteligencie na globálnej úrovni na mieste?
Dokáže Európa vtlačiť vlastné predstavy o regulácii celému svetu?
Aký vplyv by mal takýto prístup na vznikajúce AI start-upy?

Nové prístupy v oblasti HR
2023-04-20 08:30 | UVP TECHNICOM, Boženy Němcovej 5, Košice, Slovakia (Slovak Republic)
HR HUB je späť, tentokrát s novinkou v podobe raňajok na tému: Nové prístupy v oblasti HR. Príďte si vo štvrtok, 20. apríla 2023 od 8:30 vypočuť viac o HR trendoch na rok 2023, zaujímavých štatistikách a dátach z prieskumu IKT Košice.
Spíkrom bude zakladateľ komunity HRhub.sk, Marek Blizco, ktorý sa venuje podnikaniu v oblastiach HR, Data a Sales prostredníctvom firiem pod SCALEUP Group a veľkú časť aktivít tvorí aj mentorovanie a investovanie do technologických firiem v rámci Európy. Na podujatí budú mať účastníci možnosť stretnúť sa a diskutovať aj s Annamáriou Gordiakovou, ktorá je HR and Operations Specialist a zástupca exkluzívneho partnera podujatia, spoločnosti Arcondis.

DEŇ ZEME NA TUKE 2023
2023-04-21 | UVP TECHNICOM, Boženy Němcovej 5, Košice, Slovakia (Slovak Republic)
Kedy: piatok 21. apríl 2023, od 9:00 do 13:00Kde: areál TUKE za budovou TECHNICOM, Boženy Němcovej 5, https://goo.gl/maps/CZp5DSsTSBjYQyP47

Milé kolegyne a kolegovia,
v rámci blížiaceho sa sviatku našej Zeme sa v piatok 21. apríla 2023 uskutoční dobročinná akcia s názvom Deň Zeme na Technickej univerzite v Košiciach. Začíname o 9.00 hodine za budovou Univerzitného vedeckého parku TECHNICOM, Němcovej 5 v Košiciach. Cieľom akcie je upriamiť pozornosť na životné prostredie, ktoré nás každodenne obklopuje. Vyčistime a skrášlime si tento kúsok Zeme. Naša planéta si to určite zaslúži.
Hlavnými aktivitami bude výsadba drevín, kvetov a kríkov, ošetrenie stromov a záhonov, nátery lavičiek a košov, či skladanie a inštalácia vtáčích búdok. Sprievodnými aktivitami bude ukážka techniky na údržbu zelene, ktorú používa spoluorganizátor podujatia Správa mestskej zelene v Košiciach. Zaujímavou bude aj prezentácia smart technológií riadenia fontán, či ukážky nerastov a hornín Ústavu geovied Fakulty baníctva, ekológie, riadenia a technológií. Pre najmenších návštevníkov budú pripravené kreatívne dielne s možnosťou výroby vtáčej búdky, vyryžovania zlata a preverenie si svojich vedomostí v tematickom kvíze.
Pre všetkých účastníkov budú pripravené pracovné pomôcky a občerstvenie.
Tešíme sa na vás 🙂
Organizátori Dňa Zeme

Čo sme si pre vás pripravili?
Ukážky techniky Správy mestskej zelene v Košiciach – samochodná kosačka na diaľkové ovládanie do strmého a nedostupného terénu (Spider), traktorová kosačka, traktor s príslušenstvom na likvidáciu pňov, pojazdná plošina, nákladné vozidlo na údržbu zelene (záujemcovia si budú môcť techniku vyskúšať a odfotiť sa na nej)
Výsadba stromu spolupráce
Smart fontány – energeticky úsporná, nákladovo efektívna správa fontán pomocou moderných technológií – ukážka nových systémov zavádzaných na fontánach v Košiciach aj s demonštráciou systému, ktorý získa Spievajúca fontána na prenosnej fontáne
Ako sa navrhuje, pripravuje a realizuje záhon
Pomôž skrášliť TUKE a vysaď si svoj kvet (výsadba záhonu)
Ryžovanie zlata
Arborista, lekár stromov – ukážka orezu drevín s výkladom arboristu
Vyrob vtáčiu búdku pre svoje mesto
Spoznaj stromy okolo nás – ukážka práce dokumentaristov drevín, určovanie výšky a veku stromu, vytváranie interaktívnej mapy drevín v meste
Čo jedia stromy a rastliny – ukážky hornín a skúmanie zloženia zemín
Skrášli areál TUKE – maľovanie lavičiek a košov

SARIO prispeje k účasti slovenských startupov na Web Summit Portugalsko 2023
2023-04-23 08:00 - 17:00 | Lisabon, Lisabon, Portugal
V rámci národného projektu Podpora internacionalizácie MSP pripravuje SARIO podnikateľskú misiu na Web Summit Portugalsko v termíne 12. – 17. novembra 2023. Registrácia na podnikateľskú misiu je otvorená do 2. mája 2023.
V rámci programu podnikateľskej misie sa plánuje účasť na podujatí Web Summit, ako aj networking so zahraničnými partnermi. Finálny program podnikateľskej misie bude oznámený potvrdeným účastníkom pred konaním misie.
Cieľová skupina:

Slovenské malé a stredné podniky mimo bratislavského kraja z oblasti inteligentných technológií, IoT, IT, smart technologické riešenia.

V rámci podnikateľskej misie bude zo strany agentúry SARIO zabezpečené:

vstupenka na podujatie Web Summit pre 1 zástupcu MSP
ubytovanie pre 1 zástupcu MPS počas trvania podnikateľskej misie
transfer v teritóriu v rámci programu podnikateľskej misie
propagačné materiály
asistencia zamestnancov SARIO v teritóriu počas celého trvania podnikateľskej misie

Viac informácií a prihláška
Text prevzatý z innonews.blog

Matchmakingové podujatie JECworld 2023
2023-04-25 - 2023-05-04
Enterprise Europe Network vás pozýva na matchmakingové podujatie JECworld 2023 so zameraním na oblasť kompozitov. Prihlášky do 4. mája 2023.

Dátum konania: 25.4.-4.5.2023Miesto konania: Paríž, Francúzsko/onlineRegistrácia otvorená do: 4.5.2023Prihláška: https://een-matchmaking-jecworld-2023.b2match.io/registration/participationWeb stránka podujatia: https://een-matchmaking-jecworld-2023.b2match.io/home

JECworld 2023 je najlepším miestom pre najnovšie inovácie a špičkové technológie v oblasti kompozitov. Matchmakingové podujatie spája spoločnosti (nákupcov aj dodávateľov), výskumníkov, start-upy či klastre z rôznych európskych krajín.

Stretnutia sa budú konať buď priamo na mieste v Paríži na veľtrhu, alebo v rámci online stretnutí po skončení veľtrhu. Existuje aj možnosť zúčastniť sa na oboch typoch stretnutí. Stretnutia sa budú konať vo vyhradenom priestore a budú dohodnuté vopred prostredníctvom tejto webovej stránky.

Organizácia podujatia:

25. – 27. apríla 2023 – fyzické stretnutia v mieste konania výstavy JEC v Paríži
3. – 4. mája 2023 – online stretnutia

Zameranie podujatia:

Vlákna
Kompozitné materiály
Plasty
Polyméry
Uhlík
Sklo

Účasť na matchmakingu je bezplatná, ale registrácia, vytvorenie profilu a marketplace sú povinné.
Pri vypĺňaní prihlášky si v časti „Settings“ v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk

Partnerstvo v oblasti metrológie – inovatívne technológie pre výskum
2023-04-26 09:30 - 14:00 | UVP TECHNICOM, Boženy Němcovej 5, Košice, Slovakia (Slovak Republic)
Košická regionálna komora SOPK a UVP Technicom ako partneri Enterprise Europe Network (www.een.sk) v spolupráci so Slovenským plastikárskym klastrom vás pozývajú na bezplatný odborný seminár Partnerstvo v oblasti metrológie – inovatívne technológie pre výskum a prax na európskej úrovni.

Miesto konania: Univerzitný vedecký park TECHNICOM, TUKE, Boženy Němcovej 5, Košice, Zasadacia miestnosť 001 + 002 (prízemie UVP TECHNICOM)

Termín konania: 26.04.2023 (streda)
Odborný garant: odborní pracovníci z firmy Carl Zeiss Slovakia, s.r.o.

Európske partnerstvo v oblasti metrológie by malo plniť svoje poslanie a ciele jasným, jednoduchým a pružným spôsobom s cieľom zvýšiť svoju atraktívnosť pre priemysel, malé a stredné podniky a ostatné relevantné zainteresované strany.
Seminár je určený technickým riaditeľom, špecialistom z oblasti vývoja a výskumu, technológom, technikom kvality, inžinierom kvality, výrobným manažérom, vedúcim údržby a iným špecialistom z automobilového priemyslu, z firiem na výrobu výrobkov z plastov z nástrojární, ale aj iných firiem z pridružených odvetví.
Firma má v Trnave odborné Meracie a školiace centrum, kde na ploche viac ako 300 m² ponúka širokú škálu technológii priemyselnej meracej techniky a jedinečné možnosti vzdelávania v oblasti metrológie.

PROGRAM
09:30Prezentácia projektu Enterprise Europe Network- podpora podnikania, inovácií a technológií (SOPK + TUKE)
09:40Partnerstvo v oblasti metrológie – kľúčový význam pre prax (SPK)
09:50–14:00Odborné prednášky:

Metrologický systém vzdelávania na európskej úrovni
Inovatívne technológie v oblasti automatizácie a inline merania
Výskum a vývoj s priemyselnou mikroskopiou
Nová jedinečná technológia 3D skenovania
Metodika vysokopresného a nedeštruktívneho CT merania, analýzy porozity, vlákien a defektoskopia
Praktické ukážky meraní a technologické novinky

Prijmite naše pozvanie a prihláste sa elektronicky TU.
V prípade odborných otázok môžete kontaktovať: Kanceláriu Slovenského plastikárskeho klastra, Tel.: 0903-909676, E-mail: spklaster@spklaster.sk.

KONTAKTY
REGIONÁLNA KOMORA SOPK KOŠICE, Bencúrova 13, 040 01 KošiceUVP TECHNICOM, B. Němcovej 5, 042 00 KošiceSLOVENSKÝ PLASTIKÁRSKY KLASTER, Novozámocká 117/222, 949 05 Nitra-Dolné Krškany

Medzinárodný deň žien v IT
2023-04-27 | UVP TECHNICOM, Boženy Němcovej 5, Košice, Slovakia (Slovak Republic)
Pozvánka
Pri príležitosti sviatku všetkých žien si Vás dovoľujeme pozvať na sériu podujatí organizovaných v rámci Medzinárodného Dňa Žien v IT, ktoré sa bude konať 27.4. 2023 v priestoroch UVP TECHNICOM.
Podujatie je oslavou všetkých žien, ktoré pracujú alebo chcú pracovať v IT priemysle. Tento deň je zameraný na podporu a zvýšenie povedomia o príležitostiach a úspechoch žien v IT. Účastníčky spoznajú zaujímavé osobnosti, dostanú nové informácie, ale tiež si skúsia praktické úlohy a vypočujú cenné rady v rámci workshopov od skúsených odborníkov v oblasti IT. Súčasťou budú aj prezentácie o inováciách a trendoch v košickom IT priemysle, či prednáška o digitálnej inteligencii.
Medzinárodný deň žien v IT je tiež príležitosťou pre ženy zoznámiť sa a nadviazať nové kontakty s ďalšími dámami z tohto odvetvia. Ponúkame im priestor na zdieľanie skúseností a vzájomnej podpory.
Všetky ženy, ktoré pracujú v IT alebo sa o tento sektor zaujímajú, sú srdečne vítané.
08:30-10:30 – Business Breakfast a panelová diskusia (AmCham)10:00-12:00 – Európsky deň žien v IT (Ženský algoritmus)16:30-21:00 – Spoznaj svoje nové JA vo svete IT (KEITVA)
